SNC คว้างานก่อสร้าง-บริหารโรงไฟฟ้าขยะมูลฝอย 3 MW เทศบาลนครยะลา
SNC คว้างานก่อสร้าง-บริหารโรงไฟฟ้าขยะมูลฝอย 3 MW เทศบาลนครยะลา ระยะเวลา 20 ปี นับตั้งแต่วันจ่ายไฟฟ้าเชิงพาณิชย์
11 มิ.ย. 2564

บริษัท เอสเอ็นซี ฟอร์เมอร์ จำกัด (มหาชน) หรือ SNC เปิดเผยว่า เมื่อวันที่ 11 มิ.ย.64 บริษัท ยะลาฟ้าสะอาด จำกัด ซึ่งเป็นบริษัทย่อยทางอ้อม ได้ลงนามในสัญญาจ้างก่อสร้างและบริหารโครงการกำจัดขยะมูลฝอย โดยแปรรูปเป็นพลังงานไฟฟ้ากับเทศบาลนครยะลา ขนาดกำลังการผลิต 3 เมกะวัตต์(MW) ระยะเวลา 20 ปี นับตั้งแต่วันจ่ายไฟฟ้าเชิงพาณิชย์ โดยมีความสามารถกำจัดขยะ 300 ตัน/วัน
ทั้งนี้ บริษัท ยะลาฟ้าสะอาด จำกัด ถือหุ้นโดย บริษัท ไอดิน พาวเวอร์ จำกัด 100% ทั้งนี้ ไอดิน พาวเวอร์ มีโครงสร้างผู้ถือหุ้น ประกอบด้วย SNC 62% บมจ.ฟอร์ท คอร์ปอเรชั่น (FORTH) 10% บริษัท ยูเอซี เอ็นเนอร์ยี่ จำกัด 10% นายสมชัย ไทยสงวนวรกุล 10% และ ผู้ถือหุ้นรายอื่น ๆ รวม 8%